ย้ายกระทรวงมหาดไทย
คณะผู้เข้าเยี่ยมชมพิพิธภัณฑ์และหอสมุดสมเด็จฯ กรมพระยาดำรง ราชานุภาพ ณ วังวรดิศ เขตป้อมปราบศัตรูพ่าย ในช่วง Q & A มีคำถามหนึ่งตั้งขึ้นถามเจ้าของพิพิธภัณฑ์ฯ ม.ล.ปนัดดา ดิศกุล ว่า,ในฐานะที่เคยดำรงตำแหน่งผู้ว่าราชการจังหวัด และเป็นผู้บริหารระดับสูงของกระทรวงมหาดไทย มีความรู้สึกอย่างไรต่อข่าวการย้ายกระทรวงไปยังที่ตั้งแห่งใหม่ ม.ล.ปนัดดา ตอบว่า ความคิดนี้เกิดขึ้นรวดเร็วเหลือเกินอย่างแทบไม่เคยคาดคิด ผมเองก็เพิ่งได้ทราบจากสื่อวันสองวันมานี้ ท่านถามมา ผมก็ขอตอบในฐานะอดีตข้าราชการมหาดไทย,ในฐานะคนมหาดไทยและเคยเป็นกรรมการเอกลักษณ์ของชาติ จำความได้ว่า ไม่ได้เคยมีผู้ใดตำหนิติเตียนเลยถึงเรื่องอาคารของส่วนราชการที่บดบังทัศนียภาพของวัดราชบพิธฯ มีแต่ปรารภว่า อยากให้เกิดความเป็นระเบียบเรียบร้อย สะอาด สวยงาม มีการให้ข้อสังเกตเกี่ยวกับอาคารของกรมการปกครอง ซึ่งก็เป็นเช่นนี้มานานแล้ว ในทางกลับกันเราคนมหาดไทยกลับพูดกันมาหลายชั่วคนว่า วัดราชบพิธสถิตมหาสีมาราม ปกปักรักษา ยังความเป็นสิริมงคลแก่กระทรวงมหาดไทยมาช้านาน,อีกข้อหนึ่ง คือ ศาลาว่าการกระทรวงมหาดไทย อยู่นอกเกาะรัตนโกสินทร์ชั้นใน แต่เป็น ชั้นนอก เกาะรัตนโกสินทร์ชั้นในสิ้นสุดลงที่คลองหลอด เมื่อมองมาจากพระบรมมหาราชวัง คือ หลังอาคารศาลฎีกา ศาลาว่าการกระทรวงกลาโหม กรมแผนที่ทหาร วังสราญรมย์ ทำเนียบองคมนตรี หน่วยบัญชาการรักษาดินแดน ฯลฯ,กรมอื่นๆในสังกัด มท.ก็ไปมีที่ตั้งทั้งสิ้นแล้ว กรมที่ดินอยู่ที่ศูนย์ราชการเฉลิมพระเกียรติแจ้งวัฒนะ กรมโยธาธิการและผังเมืองอยู่ที่ถนนพระราม 6 และถนนพระราม 9 กรมการพัฒนาชุมชนอยู่ที่ศูนย์ราชการเฉลิมพระเกียรติ กรมป้องกันและบรรเทาสาธารณภัย และกรมส่งเสริมการปกครองท้องถิ่นอยู่ที่ถนนนครราชสีมา,ณ ที่ตั้งปัจจุบัน ถนนอัษฎางค์ เขตพระนคร มีสำนักงานปลัดกระทรวงฯ และกรมการปกครอง,โดยข้อเท็จจริง กรมการปกครอง มีที่ตั้งแห่งใหม่แล้ว ที่คลอง 9 ตึกสูงใหญ่งามสง่ามาก ห้องประชุมขนาดใหญ่และค่อนข้างไกล อยู่พื้นที่ อ.ลำลูกกา จ.ปทุมธานี ถือเป็นจุดที่ประชาชนติดต่อใช้สอยบริการมาก เช่น สำนักบริหารการทะเบียน ซึ่งตั้งอยู่ที่นี่ แต่ปัจจุบันก็สามารถลิงก์ออนไลน์กันได้โดยทั่วทั้งประเทศ คือ ในทั้ง 76 จังหวัด และกรุงเทพมหานคร ไม่จำเป็นต้องเดินทางไปทำทุกอย่างที่นั่นด้วยตนเองเหมือนเมื่อครั้งที่ระบบยังเป็น Low Technology,ประการสำคัญ พื้นที่ที่จะไปสร้าง มท.แห่งใหม่ ตามข่าวว่าเป็นพื้นที่สนามกอล์ฟของกรมชลประทาน อ.ปากเกร็ด นอกพื้นที่กรุงเทพฯ กระทรวงมหาดไทยเป็นกระทรวงหลักเก่าแก่มาแต่ปี พ.ศ.2435 นิยามราชการส่วนกลางและภูมิภาค ความหมายยิ่ง แตกต่างจากบางกระทรวงซึ่งเป็นส่วนกลางและย้ายออกไปอยู่นอกพื้นที่เมืองหลวง,ต้องไม่ลืมว่า ศาลาว่าการกระทรวงมหาดไทยปัจจุบันได้รับพระราชทานพระมหากรุณาธิคุณจาก พระบาทสมเด็จพระปรมินทรมหาภูมิพลอดุลยเดช เป็นล้นพ้น ทรงพระกรุณาโปรดเกล้าฯ เสด็จพระราชดำเนินเยี่ยมและทรงเปิดพระอนุสาวรีย์องค์ปฐมเสนาบดีกระทรวงมหาดไทย อันนับเป็นพระมหากรุณาธิคุณปกเกล้าปกกระหม่อม และยึดถือเป็นความรักความผูกพันทางจิตใจสูงสุดแก่ชีวิตข้าราชการฝ่ายปกครองทุกผู้ทุกคนมาโดยตลอดระยะเวลาอันยาวนาน,สำนักงานปลัดกระทรวงฯ ควรต้องดำรงรักษาอาคารหลังเดิมที่ถนนอัษฎางค์ เหมือนกับที่ศาลาว่าการกระทรวงกลาโหม และอาคารศาลฎีกา ซึ่งทั้งสอง ตั้งอยู่บนเกาะรัตนโกสินทร์ชั้นในของจริงของแท้ ต่างก็ยังหวงแหนดำรงรักษาไว้ตราบจนทุกวันนี้,อีกหลายเรื่องหลายประการ ที่สมควรคิดถึงการใช้งบประมาณที่มีความจำเป็นอย่างยิ่งยวดก่อนเรื่องนี้ ตามหลักพระราชปรัชญาแห่งความพอเพียงตามพระราชปณิธาน พี่น้องเพื่อนข้าราชการต้องช่วยกันขบคิดให้รอบคอบในเรื่องการย้ายกระทรวงมหาดไทย,นี่เป็นข้อคิดอันสำคัญจากคนที่รักและผูกพันกับกระทรวงมหาดไทย.,ซี.12
สำนักงานปลัดกระทรวงฯ ควรต้องดำรงรักษาอาคารหลังเดิมที่ถนนอัษฎางค์ เหมือนกับที่ศาลาว่าการกระทรวงกลาโหม และอาคารศาลฎีกา ซึ่งทั้งสอง ตั้งอยู่บนเกาะรัตนโกสินทร์ชั้นในของจริงของแท้ 
กระทรวงมหาดไทย,เกาะรัตนโกสินทร์,ศาลาว่าการกระทรวงกลาโหม,มุมข้าราชการ,ซี.12